Foto: RIA Novosti Yevropa barqarorligi mexanizmining (ESM) boshqaruvchi direktori Klaus Reglingning ma’lum qilishicha, Gretsiya yordam dasturini muvaffaqiyatli o‘zlashtirib oldi. Tegishli xabar ESM veb-saytida joylashtirilgan. Yevropa ittifoqi sakkiz yil avval Gretsiyaga moliyaviy yordam ko‘rsatishni boshladi. Reglingning so‘zlariga ko‘ra, mamlakat aholisining ishi va Gretsiya hukumati bilan aloqalar tufayli davlat iqtisodiyoti modernizatsiya qilindi hamda va o‘sish va rivojlanishning yangi bosqichiga o‘tildi. «ESM Gretsiyaning uzoq muddatli hamkori bo‘lib qoladi. Biz kelajakda mamlakat iqtisodiyoti bilan hammasi yaxshi bo‘lishidan manfaatdormiz», - deya qo‘shimcha qilib o‘tdi mexanizm vakili.